Briti Columbia

Briti Columbia provints on 1. järgu haldusüksus (provints) Kanada riigi lääneosas. Briti Columbia on ainus Kanada provints, mis piirneb Vaikse ookeaniga. Seda eraldab Alberta provintsist Kaljumäestik. Suuremad saared on Kuninganna Charlotte'i saared põhjas ning 460 km pikkune Vancouveri saar lõunas. Läbi kogu Briti Columbia kulgeb teda Alberta provintsist eraldav Kaljumäestik. Lääne pool asub Rannikuahelik, mis moodustab Kanada Vaikse ookeani ranniku ning kuhu liustike tegevuse tagajärjel on ohtralt fjorde ja väikseid saari uuristunud. Kaljumäestiku ja Rannikuaheliku vahel on suured metsamassiivid, looduslikud rohumaad ja hulgaliselt järvi. Briti Columbias elab arvukalt metsloomi, sealhulgas grislid, baribalid ehk kaeluskarud, põdrad, lisaks mitmesugused veelinnud. Sealseid elupaiku kaitstakse kokku 675 looduskaitsealaga, mida külastab umbes 22 miljonit turisti aastas. Provintsi tohututes laanemetsades kasvab suur osa Kanada tulumetsadest. Sealt saavad toorainet puidu-, paberi- jm tööstus. Provintsi pealinn on Vancouveri saarel paiknev Victoria. Linn asub kohas, kuhu 1843 rajati esimene Euroopast väljarännanute koloonia. Provints jaotakse 28 regionaalseks piirkonnaks ja Stikine regiooniks, mis on inkorporeerimata ala. Provints on osaliselt jaotatud ka kohalikeks omavalitsusteks. 2022. aasta seisuga oli omavalitsusi üle 160, kuid need katsid kõigest 11% provintsi pindalast. Samas elas kohalike omavalitsuste piires 89% provintsi elanikest. Märkused: Kohalikus indiaani keeles ei kasutata suurtähti ja seepärast on piirkonna nimi (qathet) kirjutatud väiketähega. Algselt tunti seda Powell Riveri regionaalse piirkonnana. Stikine regioon on inkorporeerimata ala, mida haldab provintsi valitsus. 2021. aasta Kanada rahvaloenduse järgi elas Briti Columbias 5 miljonit inimest. Kuigi enamik provintsi elanikest on Briti juurtega, elab seal ka palju indiaanlasi (2006. aasta rahvaloenduse andmetel 4,7% elanikkonnast) ja Indiast pärit immigrante. Lisaks paikneb seal Põhja-Ameerika suuruselt teine (San Francisco järel) hiina kogukond. 2011. aasta rahvaloenduse järgi oli 44,6% elanikest kristlased ja 44,1% ei seostanud ennast ühegi usulahuga. Lisaks tunnistasid 4,7% sikhismi, 2,1% budismi, 1,8% islamit ja 1,1% hinduismi. 2016. aasta rahvaloenduse järgi kõneles inglise keelt emakeelena 70,52%, pandžabi keelt 4,42%, kantoni keelt 4,31%, mandariinihiina keelt 4,15%, tagalogi keelt 1,75%, saksa keelt 1,49%, prantsuse keelt 1,23% ja korea keelt 1,17% elanikest. Suur osa asustusest paikneb provintsi edelanurgas. Ligi 60% provintsi elanikest on koondunud kahte linna: Victoriasse ja Vancouverisse. Peamised sissetulekuallikad on puidutööstus koos kaevandustega, turismi- ja teenindustööstus. Tiheneb majanduslik koostöö Jaapani, Lõuna-Korea ja teiste Aasia riikidega. https://www12.statcan.gc.ca/census-recensement/2021/dp-pd/prof/details/page.cfm?LANG=F&GENDERlist=1,2,3&STATISTIClist=1&HEADERlist=1&SearchText=Canada&DGUIDlist=2021A000259 "Municipal and sub-provincial areas population, 2011 to 2019". Government of British Columbia. Originaali arhiivikoopia seisuga 29. jaanuar 2020. Vaadatud 29. jaanuar 2020. "BC Geographical Names". Population Estimates - Province of British Columbia "2016 British Columbia Census Total Population Results". Originaali arhiivikoopia seisuga 24. juuli 2019. Vaadatud 25. oktoobril 2017. BC STATS: Statistical Glossary (veebiarhiivis)